נישואי פרגוואי

נישואי פרגוואי הם נישואים המבוצעים על פי חוקי מדינת פרגוואי. הייחודי בנישואים אלו הוא המהירות היחסית שבה ניתן לקיימם, והעובדה שניתן לבצעם ללא נוכחות שני בני הזוג. נישואי פרגוואי מוכרים בישראל כנישואים שקויימו בחו"ל לפי החוק המקומי, ומשרד הפנים מכיר בהם לצורך רישום נישואים.

בעבר ניתן היה לקיים את הנישואים בפרגוואי ללא נוכחות אישית במדינה כלל, תוך היעזרות בהגשת מסמכים שונים על ידי עורך דין, שייצג את בני הזוג מול רשויות פרגוואי, וקבלת תעודת הנישואין הפראגוואנית בדואר. כיום, לאחר תיקון החוק המקומי, יש צורך בנוכחות אחד מבני הזוג במקום, אך לא שניהם, לצורך הסדרת הנישואים.

במדינת ישראל, האפשרות החוקית היחידה למיסוד קשר של נישואים בין בני זוג היא באמצעות נישואים דתיים, ואצל יהודים רק בין גבר ואישה יהודים לפי ההלכה באמצעות טקס דתי אורתודוקסי.
בנסיבות אלה, נחשבים נישואי פראגוואי כאחת האפשרויות למיסוד קשר בין בני-זוג שאינם יכולים או אינם מעוניינים להינשא בטקס דתי.

היתרונות ב"נישואי פראגוואי" הם בקלות ובמהירות שבה ניתן להינשא. יחד עם זאת, מדובר בהליך יקר, יחסית לטקסי נישואים אחרים. הדרישה לנוכחות של לפחות אחד מבין בני־הזוג בפרגוואי לצורך השלמת הנישואים, מייקרת את התהליך ומוסיפה עליו סרבול.

ראו גם 
 נישואים אזרחיים
 נישואי קפריסין

קישורים חיצוניים 
 בית המשפט העליון התחמק שוב מלהכריע בשאלת תקפותם של נישואי פראגוואי" - כתבה באתר "במבילי", 10.12.2003
 
 הכירו את נישואי פרגוואי ומשמעותם החוקית בישראל, באתר אינדקס עורכי דין, 27.2.2020
 נישואי פרגוואי - אפשרות להינשא בנישואים אזרחיים, באתר ZAP משפטי, 21.8.2017
 zap משפטי, נישואים עם אזרח זר, באתר וואלה!, 24.3.2022

הערות שוליים

דיני משפחה
פרגוואי: חוק ומשפט
נישואים